Nem történt semmi

Tömött metrókocsiba szállok reggel. Az ajtó záródása után megszólal egy cérnahang.

Valaki megfogta a kabátomat!

 Nem - magyarázom , lepillantva a lábamnál álló kislányra – a kezemben lógó hátizsákom nyomódott a kabátodhoz, bocsánat!

Mondd szépen, hogy nem történt semmi – szól az anyukája.

Nem történt semmi – csipogja a kislány.

A közelben állók mosolya mégis azt mutatja, történt valami...